NORAKSTS

|  |  |
| --- | --- |
| 20.07.2017. | Nr.9/6 |

**PROJEKTA „Pieaugušo izglītības speciālistu kompetences pilnveide līderības un inovāciju veicināšanai” īstenOŠANA**

( ziņo I.Meija)

**Atklāti balsojot: PAR – 14** (A.Rāviņš, I.Jakovels, A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, R.Vectirāne, M.Buškevics, D.Olte, A.Garančs, R.Šlegelmilhs, J.Strods), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4. punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un Valsts izglītības attīstības aģentūras 2017.gada 19.maija lēmumu Nr. 8.-10.1/2512 “Par Eiropas Savienības Erasmus+ programmas Pamatdarbības Nr.1 (KA 1) pieaugušo izglītības sektora projekta pieteikuma Nr. 2017-1-LV01-KA104- 035251 apstiprināšanu”,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības pieaugušo izglītības iestādei „Zemgales reģiona kompetenču attīstības centrs” (turpmāk - ZRKAC) īstenot Eiropas Savienības izglītības, mācību, jaunatnes un sporta programmas “Erasmus+” projektu “Pieaugušo izglītības speciālistu kompetences pilnveide līderības un inovāciju veicināšanai”(turpmāk – Projekts).

ZRKAC izmaksas Projektā ir 4 874,00 *euro,* kas tiek 100% apmērā segtas no Projektam piešķirtā Eiropas Savienības finansējuma.

1. ZRKAC iekļaut 2018.gada budžetā Projekta īstenošanai nepieciešamo priekšfinansējumu – 1 218,50 *euro.*
2. Pilnvarot ZRKAC direktoru parakstīt visus ar Projekta īstenošanu saistītos dokumentus un veikt visas nepieciešamās darbības Projekta ieviešanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 20.jūlijā